Just hjemkommet fra fra et skønt efterårsophold i Amsterdam på Frans' moderne, velindrettede og veludstyrede flodbåd. Flodbåden ligger lidt i udkanten af byen med gode offentlige transportmuligheder og to nye cykler til fri afbenyttelse.
Indkøbsmuligheder og sporvogn 10 min. fra båden.
Man mærker næsten ikke, at man er på en båd.
Friske blomster, frugt og drikkevarer stod parat til os, da vi ankom. Det gjorde Frans også, selvom vores ankomsttid havde skubbet sig noget i løbet af dagen pga. meget trafik og "lidt" problemer, med at finde frem til båden.
Frans bød velkommen og gav os de vigtigste informationer om boligen. På hylderne stod mapper med mere info og diverse guidebøger om Amsterdam på mange sprog.
Vi tilbragte 3 fantastiske dage i Amsterdam og på båden og sidste dag kom der så lige en svanefamilie med svanemor og 4 "grimme" ællinger.......skøn afsked.
Hvis vi kommer til Amsterdam igen, ville vi helt sikkert gerne bo på båden igen. Vi er sikre på, at det er endnu dejligere, når man også kan bruge "udenomsrummet".